815 


02000911102940008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 91 


11 Φεβρουάριου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κανονισμός Οργάνωσης και Λειτουργίας των Υπηρε¬ 
σιών του Ο.Α.Ε.Π. 1 

Καθορισμός επιτοκίων έντοκων γραμματίων. 2 

Σχετικά με μετάβαση Ελλήνων ασθενών στο εξωτερικό 

για μεταμόσχευση. 3 

Τροποποίηση και συμπλήρωση εσωτερικού κανονι¬ 
σμού λειτουργίας του Ωνασείου Καρδιοχειργουργι- 

κού Κέντρου. 4 

Ενεργείς εφημερίες Χημικών, Βιοχημικών, Κλινικών - 

Χημικών και Βιολόγων. 5 

Ορισμός ιατρικών ειδικοτήτων που μπορούν να ειδικευ- 
θούν γιατροί του Ε.Σ. Υ. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 738 Ε1/184 (1) 


Κανονισμός Οργάνωσης και Λειτουργίας των Υπηρεσιών 
του Ο.Α.Ε.ΓΤ 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όρ¬ 
γανα» άρθρο 29Α. 

β. Του Ν. 1796/1988 «Σύσταση Οργανισμού Ασφάλισης 
Εξαγωγικών Πιστώσεων (Ο.Α.Ε.Π.) και άλλες διατάξεις» 
άρθρο 10. 

γ. Του Π.Δ. 138/93 «Οργανισμός του Υπουργείου Εθνι¬ 
κής Οικονομίας» (Α’ 55). 

2. Την υπ’ αρ. 31/20.10.1993 απόφαση του Πρωθυ¬ 
πουργού «Περί καθορισμού αρμοδιοτήτων του Αναπλη¬ 
ρωτή Υπουργού Εθνικής Οικονομίας» (Β’ 829). 

3. Το υπ' αριθ. 46/12.1.1994 έγγραφο του Οργανισμού 
Ασφάλισης Εξαγωγικών Πιστώσεων (Ο.Α.Ε.Π.), αποφασί¬ 
ζουμε: 

Εγκρίνεται ο Κανονισμός Οργάνωσης και Λειτουργίας 
του Οργανισμού Ασφάλισης Εξαγωγικών Πιστώσεων 
(Ο.Α.Ε.Π.) που καταρτίστηκε από το Διοικητικό Συμβούλιο 
αυτού ως κατωτέρω: 


ΑΡΘΡΟ 1 

ΓΕΝΙΚΟΣ ΔΙΕΥΘΥΝΤΗΣ 

α. Ο Γ ενικός Διευθυντής προΐσταται όλων των Υπηρε¬ 
σιών του Ο.Α.Ε.Π., διευθύνει το έργο τους και λαμβάνει 
όλες τις αποφάσεις που αφορούν τη λειτουργία και τη 
δραστηριότητά τους. 

β. Εισηγείται στις Συνεδριάσεις, του Δ.Σ. τα συζητού- 
μενα θέματα. 

γ. Υπογράφει τα εξερχόμενα έγγραφα και τα ασφαλι¬ 
στήρια συμβόλαια. 

δ. Το Γενικό Διευθυντή, σε περίπτωση απουσίας ή κω¬ 
λύματος ή μη υπάρχοντα, αναπληρώνει σε όλη την έκταση 
των καθηκόντων του ο αναπληρωτής Γενικός Διευθυντής 
που ορίζεται με απόφαση του Δ.Σ. του Οργανισμού. 

ΑΡΘΡΟ 2 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

Ο Ο.Α.Ε.Π. έχει τις ακόλουθες Υπηρεσίες: 

I. Αυτοτελή Γραφεία, 

II. Τμήματα και 

III. Το Υποκατάστημα Θεσσαλονίκης. 

I. Γραφεία 

1. Γραφείο Γραμματείας Διοίκησης & Δημοσίων Σχέ¬ 
σεων. 

2. Γ ραφείο Γ ραμματείας Τμημάτων. 

3. Γ ραφείο Νομικής Υπηρεσίας. 

II. Τμήματα 

1. Τμήμα Οικονομικών Υπηρεσιών. 

2. Τμήμα Εμπορικών Πληροφοριών. 

3. Τμήμα Κατάρτισης Ασφαλιστηρίων Συμβολαίων. 

4. Τμήμα Αποζημιώσεων & Είσπραξης Απαιτήσεων. 

5. Τμήμα Διεθνών Σχέσεων & Αντασφάλισης Ο.Α.Ε.Π. 

6. Τμήμα Πληροφορικής & Στατιστικής. 

III. Υποκατάστημα Θεσσαλονίκης 

ΑΡΘΡΟ 3 

ΑΡΜΟΔΙΟΤΗΤΕΣ ΤΩΝ ΥΠΗΡΕΣΙΩΝ 

I. ΓΡΑΦΕΙΑ 

1. ΓΡΑΦΕΙΟ ΓΡΑΜΜΑΤΕΙΑΣ ΔΙΟΙΚΗΣΗΣ & ΔΗΜΟΣΙΩΝ 
ΣΧΕΣΕΩΝ 

Οι αρμοδιότητες του Γ ραφείου Γ ραμματείας Διοίκησης 
& Δημοσίων Σχέσεων είναι οι εξής: 

α. Κατάρτιση της Ημερήσιας Διάταξης των Συνεδριά¬ 
σεων του Δ.Σ. και αποστολής της στα μέλη του. 

β. Τήρηση των πρακτικών των Συνεδριάσεων και εκτέ¬ 
λεση των αποφάσεων του Δ.Σ. 

γ. Τήρηση των αποφάσεων του Προέδρου και Γενικού 
Διευθυντή του Οργανισμού. 

δ. Παρακολούθηση και συντονισμός των θεμάτων που 
συζητούνται στο Δ.Σ. και της εκτελέσεως των σχετικών 
αποφάσεων. 

ε. Τήρηση του αρχείου Πρακτικών Αποφάσεων του 
Δ.Σ., των εγγράφων του ΥΠ.ΕΘ.Ο. και της Τράπεζας της 
Ελλάδος. 

στ. θέματα υπηρεσιακής κατάστασης προσωπικού 
(προσλήψεις, απολύσεις, εξέλιξη, τήρηση ωραρίου εργα¬ 
σίας, άδειες). 

ζ. Διεκπεραίωση θεμάτων και αλληλογραφίας που αφο¬ 
ρούν τις δημόσιες σχέσεις του Οργανισμού. 

η. Τήρηση του Πρωτοκόλλου Εισερχομένων & Εξερχο- 
μένων Εγγράφων που αφορούν χειρισμό θεμάτων από τη 
Διοίκηση του Οργανισμού (υπηρεσιακά θέματα, δημόσιες 
σχέσεις). 

2. ΓΡΑΦΕΙΟ ΓΡΑΜΜΑΤΕΙΑΣ ΤΜΗΜΑΤΩΝ 

Οι αρμοδιότητες του Γ ραφείου Γ ραμματείας Τμημάτων 
είναι οι εξής: 

α. Δακτυλογράφηση όλων των εγγράφων του Οργανι¬ 
σμού. 

β. Διεκπεραίωση της αλληλογραφίας των Υπηρεσιών 
του Οργανισμού, συμπεριλαμβανομένης της αποστολής 
ΡΑΧ και ΤΕίΕΧΕδ. 

γ. Χειρισμός του τηλεφωνικού κέντρου, 
δ. Φωτοτύπηση όλων των εγγράφων των σχετικών μετά 
θέματα για συζήτηση στο Δ.Σ. 
ε. Προμήθεια σε έντυπο υλικό. 

στ. Προμήθεια όλων των απαραίτητων για τον Οργανι¬ 
σμό ειδών. 

ζ. Διεκπεραίωση αλληλογραφίας του Οργανισμού (συ¬ 
νεργασία με κλητήρα για μετάβαση στα ΕΛ.ΤΑ. ή άλλους 
φορείς). 

3. ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

Οι αρμοδιότητες του Γραφείου Νομικής Υπηρεσίας εί¬ 
ναι οι εξής: 

α. Παροχή νομικών - προφορικών και γραπτών- γνωμα¬ 
τεύσεων και εισηγήσεων προς τη Διοίκηση και τους Προϊ¬ 
σταμένους όλων των Τμημάτων πάνω σε θέματα που αφο¬ 
ρούν τη δραστηριότητα του Οργανισμού, καθώς και τις 
σχέσεις του με άλλους φορείς του εσωτερικού και εξωτε¬ 
ρικού. 

β. Γνωματεύσεις και εισηγήσεις προς το Δ.Σ. του Οργα¬ 
νισμού, κατόπιν σχετικού ερωτήματος της Διευθύνσεως 
και των Υπηρεσιών, για θέματα που αφορούν κυρίως την 
καταβολή αποζημιώσεων και την προσπάθεια εισπράξεως 
από τον Ο.Α.Ε.Π. ως υποκαταστάτου στις απαιτήσεις των 
εξαγωγέων, καθώς και για γενικότερα θέματα ερμηνείας 
του ιδρυτικού νόμου του Ο.Α.Ε.Π., των Γενικών, Ειδικών 
και Αλλων Όρων των Αφαλιστηρίων Συμβολαίων κ.λπ. 

γ. Στενή συνεργασία με τον Προϊστάμενο του Τμήματος 
Αποζημιώσεων & Είσπραξης Απαιτήσεων για την ταχεία 
διεκπεραίωση των υποθέσεων που αφορούν καταβολή 
αποζημιώσεων και είσπραξη απαιτήσεων, με τη συνεργα¬ 
σία και άλλων αρμόδιων φορέων του εσωτερικού και εξω¬ 
τερικού (Υπουργεία, Δικαστικές Αρχέα, Γραφεία Εμπορι¬ 
κών Συμβούλων - Ακολούθων, Δικηγορικά Γ ραφεία εσω¬ 


τερικού - εξωτερικού κ.λπ.). 

δ. Παράσταση σε δίκες που αφορούν τα θέματα της 
προηγούμενης παραγράφου (γ), καθώς και διαφορές και 
διενέξεις μεταξύ του Ο.Α.Ε.Π. και πελατών του. 

ε. Παρακολούθηση της Ελληνικής και Κοινοτικής Νομο¬ 
θεσίας που συνδέεται άμεσα ή έμμεσα με τη νομική υπό¬ 
σταση και τις δραστηριότητες του Ο.Α.Ε.Π. Εισηγήσεις για 
τροποποίηση της ισχύουσας περί Ο.Α.Ε.Π. νομοθεσίας. 

στ. Γ νωματεύσεις και εισηγήσεις για θέματα που αφο¬ 
ρούν στη συνεργασία του Ο.Α.Ε.Π. με διεθνείς οικονομι¬ 
κούς, ασφαλιστικούς και αντασφαλιστικούς οργανισμούς 
του εξωτερικού, καθώς και με Ελληνικές και ξένες Τράπε¬ 
ζες και άλλα πιστωτικά ιδρύματα. 

II. ΤΜΗΜΑΤΑ 

1. ΤΜΗΜΑ ΕΜΠΟΡΙΚΩΝ ΠΛΗΡΟΦΟΡΙΩΝ 
Οι αρμοδιότητες του Τμήματος Εμπορικών Πληροφο¬ 
ριών είναι οι εξής: 

α. Η διεξαγωγή της αλληλογραφίας με αντίστοιχους Ορ¬ 
γανισμούς, Τράπεζες Εμπορικών Πληροφοριών και Ασφα¬ 
λιστικές Εταιρείες εξωτερικού, ειδικευμένες στην ασφά¬ 
λιση πιστώσεων, έναντι πολιτικών και εμπορικών κινδύ¬ 
νων. 

β. Η συγκέντρωση, αξιολόγηση, ταξινόμηση και ανανέ¬ 
ωση των εμπορικών πληροφοριών σχετικά με την πιστολη- 
πτική ικανότητα των ξένων αγοραστών και υπεύθυνη ενη¬ 
μέρωση των μερίδων τους. 

γ. Η συγκέντρωση, αξιολόγηση και ταξινόμηση των πλη¬ 
ροφοριών που αναφέρονται στα εξαγόμενα εμπορεύματα 
και τις χώρες προορισμού τους, στις χώρες που εκτελού- 
νται έργα με διεθνείς διαγωνισμούς, τους όρους συμμετο¬ 
χής σε διεθνείς εκθέσεις, στους όρους παροχής εξαγωγι- 
κών πιστώσεων κ.λπ. 

δ. Η ενημέρωση του Τμήματος Κατάρτισης Ασφαλιστη¬ 
ρίων Συμβολαίων, με συγκεκριμένες πληροφορίες για το 
εξεταζόμενο αίτημα ασφαλίσεως και τον προσδιορισμό 
των αντιστοίχων ορίων ασφαλιστικής κάλυψης. 

ε. Η συνεχής ενημέρωση του Τμήματος, μέσω συνδρο¬ 
μών σε εξειδικευμένα διεθνή περιοδικά, για τη γενικότερη 
οικονομική κατάσταση που επικρατεί σε όλες τις χώρες 
και, ειδικότερα, για την ύπαρξη πολιτικών και εμπορικών 
κινδύνων που συνδέονται με την παροχή εξαγωγικών πι¬ 
στώσεων. 

στ. Η σύνδεση ΟΝ ϋΝΕ με Τράπεζες Πληροφοριών 
εσωτερικού και εξωτερικού, καθώς και η ηλεκτρονική 
επεξεργασία στοιχείων και πληροφοριών. 

ζ. Η πληρωμή των εξόδων πληροφοριών προς τις πηγές 
πληροφοριών του εξωτερικού. 

η. Η τήρηση των αντιστοίχων αρχείων Εμπορικών Πλη¬ 
ροφοριών και Πελατών. 

2 ΤΜΗΜΑ ΚΑΤΑΡΤΙΣΗΣ ΑΣΦΑΛΙΣΤΗΡΙΩΝ ΣΥΜΒΟ¬ 
ΛΑΙΩΝ 

Οι αρμοδιότητες του Τμήματος Κατάρτισης Ασφαλιστη¬ 
ρίων Συμβολαίων καλύπτουν ευρύ φάσμα δραστηριοτήτων 
του Ο.Α.Ε.Π., όπως η ασφάλιση, αντασφάλιση, εγγυήσεις, 
ειδικές συμβάσεις, κ.λπ. και αναφέρονται σε κάλυψη πο¬ 
λιτικών και εμπορικών κινδύνων έναντι παροχών πιστώ¬ 
σεων για εξαγωγές αγαθών ή υπηρεσιών, ναυπηγοεπι- 
σκευαστικά έργα, τεχνικά έργα, καθώς και επενδύσεις Ελ¬ 
λήνων στο εξωτερικό. 

Σε σχέση με τις παραπάνω δραστηριότητες του Τ μήμα¬ 
τος, ο* αναλυτικότερες αρμοδιότητές του είναι οι εξής: 
α. Η πληροφόρηση των Ελλήνων εξαγωγέων αγαθών ή 

υπηρεσιών, ναυπηγοεπισκευαστών, εργολάβων τεχνικών 
έργων, καθώς και επενδυτών εξωτερικού. 

β. Η παραλαβή, μελέτη και αξιολόγηση των αιτήσεων 
ασφάλισης των παραπάνω ενδιαφερομένων, ως και των 
σχετικών εξαγωγικών συμβάσεων και η υποβολή στη Γε¬ 
νική Διεύθυνση των σχετικών εισηγητικών σημειωμάτων 
με τους όρους ασφαλίσεως, ύστερα από την αντΐστοιχή 
πληροφόρηση του Τμήματος Εμπορικών Πληροφοριών. 

γ. Η δημιουργία φακέλλων και η παρακολούθηση της 
εξέλιξης των αντίστοιχων υποθέσεων, 
δ. Η διεξαγωγή της σχετικής αλληλογραφίας, 
στ. Η ενημέρωση των μερίδων των πελατών των Ελλή¬ 
νων εξαγωγέων αγαθών ή υπηρεσιών, ναυπηγοεπισκευα- 
στών, εργολάβων τεχνικών έργων κ.λπ. 

3. ΤΜΗΜΑ ΑΠΟΖΗΜΙΩΣΕΩΝ & ΕΙΣΠΡΑΞΗΣ ΑΠΑΙΤΗ¬ 
ΣΕΩΝ 

Οι αρμοδιότητες του Τμήματος Αποζημιώσεων & Εί¬ 
σπραξης Απαιτήσεων είναι οι εξής: 

α. Η συγκέντρωση και ταξινόμηση των Ασφαλ. Συμβο¬ 
λαίων για τα οποία αναγγέλλεται από τους εξαγωγείς η μη 
πληρωμή της αξίας των εμπορευμάτων, μελετών και ναυ- 
πηγοεπισκευαστικών ή τεχνικών έργων από τους αλλοδα¬ 
πούς πελάτες. 

β. Η επιμέλεια της αποδεικτικής διαδικασίας για την δια¬ 
πίστωση της επέλευσης του συγκεκριμένου κινδύνου και 
η διεξαγωγή της σχετικής αλληλογραφίας. 

γ. Η παρακολούθηση των δαπανών που ενεργούνται 
από τους εξαγωγείς για την αποτροπή ή την μείωση της 
ζημίας και η εισήγηση για την έγκριση των σχετικών εξό¬ 
δων. 

δ. Η εισήγηση για την καταβολή ή μη αποζημιώσεως, 
του ποσού της εγγυήσεως κ.λπ. 

ε. Η επιμέλεια της διαδικασίας καταβολής της σχετικής, 
για κάθε περίπτωση αποζημίωσης, σύμφωνα με την αντί¬ 
στοιχη απόφαση του Δ.Σ. 

στ. Η επιμέλεια της διαδικασίας είσπραξης της απαίτη¬ 
σης μετά την καταβολή από τον Ο.Α.Ε.Π. του ασφαλίσμα- 
τος ή του ποσού της εγγυήσεως. 

ζ. Η στενή συνεργασία με το Γ ραφείο της Νομικής Υπη¬ 
ρεσίας, όσον αφορά τις αρμοδιότητες (β) & (στ), 
η. Η τήρηση του Αρχείου του Τμήματος. 

4. ΤΜΗΜΑ ΔΙΕΘΝΩΝ ΣΧΕΣΕΩΝ ΚΑΙ ΑΝΤΑΣΦΑΛΙΣΗΣ 
Ο.Α.Ε.Π. 

Οι αρμοδιότητες του Τμήματος Διεθνών Σχέσεων είναι 
οι εξής: 

α. Επαφή και συνεργασία με διεθνείς ασφαλιστικούς και 
αντασφαλιστικούς Οργανισμούς (ΟΟΡΑΟΕ, ΜΙΘΑ, κ.λπ) 
για την ανταλλαγή απόψεων και την απόκτηση τεχνογνω¬ 
σίας πάνω σε θέματα σχετικά με την αντασφάλιση του 
Ο.Α.Ε.Π. 

β. Σε συνεργασία με το Γραφείο της Νομικής Υπηρε¬ 
σίας, κατάρτηση συμβάσεων συνεργασίας μεταξύ 
Ο.Α.Ε.Π. και ξένων ασφαλιστικών ή αντασφαλιστικών Ορ¬ 
γανισμών, για την αντασφάλιση του Ο.Α.Ε.Π. όσον αφορά 
την κάλυψη εμπορικών κινδύνων. 

γ. Συνεργασία μεταξύ Ο.Α.Ε.Π. κι άλλων αντίστοιχων 
Οργανισμών στις χώρες - μέλη της Ε.Κ., για την απόκτηση 
σχετικής τεχνογνωσίας, ώστε να αναλαμβάνει ο Ο.Α.Ε.Π. 
και την κάλυψη πολιτικών κινδύνων που συνδέονται με 
επενδύσεις Ελλήνων στο εξωτερικό. 

δ. Συνεργασία μεταξύ Ο.Α.Ε.Π. και ΜΙΘΑ (ΜυΙΙΠείβΓδΙ Ιπ- 
νθδίηπβηί ΘυεΓβηίθβδ Α 9 θησγ, ννοΜά ΒεηΚ) για την δυνατό¬ 


τητα πρακτόρευσης, από πλευράς του Ο.Α.Ε.Π. και για 
λογαριασμό της ΜΙΘΑ, της ασφάλισης ελληνικών επενδύ¬ 
σεων στο εξωτερικό. 

ε. Παρακολούθηση των εξελίξεων στην Ε.Κ. και τον 
Ο.Ο.Σ.Α. σχετικά με το θέμα των εξαγωγικών πιστώσεων 
και, ειδικότερα, όσον αφορά τις αποφάσεις για μεταβολή 
του σχετικού καθεστώτος που ισχύει στις χώρες - μέλη 
της Ε.Κ. και του Ο.Ο.Σ.Α. γενικότερα. 

στ. Ενημέρωση της Διοίκησης και των Προϊσταμένων 
των Τμημάτων του Ο.Α.Ε.Π. για τα θέματα που περιγρά- 
φονται στις παραπάνω παραγράφους (α-ε). 

ζ. Χειρισμός του ΡΑΧ και του Ηλεκτρονικού Ταχυδρο¬ 
μείου (01.13: Οπ ϋηΘ ΙπίοΓΓΤίεΙίοη δβη/ίοβ) για την παρα¬ 
λαβή εγγράφων, κειμένων εργασίας, Οδηγιών, κ.λπ. που 
μας κοινοποιούνται από τις Μόνιμες Αντιπροσωπείες μας 
στον Ο.Ο.Σ.Α. προκειμένου να μπορούν να ενημερώνο¬ 
νται έγκαιρα και να ανταποκρίνονται σωστά οι εκπρόσωποι 
του Ο.Α.Ε.Π. που συμμετέχουν σε Επιτροπές ή Ομάδες 
Εργασίας Εξαγωγικών Πιστώσεων, σε συναντήσεις του 
Ο.Ο.Σ.Α. ή της Ε.Κ. 

η. Διεξαγωγή της αλληλογραφίας και τήρηση του σχετι¬ 
κού αρχείου του Τμήματος. 

5. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Οι αρμοδιότητες του Τμήματος Οικονομικών Υπηρε¬ 
σιών είναι οι εξής: 

α. Η τήρηση των προβλεπομένων από Κ.Φ.Σ. σχετικών 
βιβλίων και στοιχείων. 

β. Η κατάρτιση του προϋπολογισμού εξόδων και δαπα¬ 
νών και η απολογιστική παρακολούθησή του. 

γ. Η λογιστική ή εξωλογιστική παρακολούθηση της πε¬ 
ριουσίας του Οργανισμού και η υποβολή προτάσεων στη 
Γ εν. Διεύθυνση για την καλύτερη αξιοποίησή της. 

δ. Η έγκαιρη σύνταξη του Ισολογισμού και των μηνιαίων 
Λογιστικών Καταστάσεων. 

ε. Η συνεχής παρακολούθηση της συνολικής αξίας των 
αποθεματικών του Οργανισμού που είναι επενδεδυμένα 
σε χρηματιστηριακούς τίτλους (χαρτοφυλάκιο), καθώς και 
οι ενέργειες που στοχεύουν στη μεγιστοποίηση της παρα¬ 
πάνω αξίας, μέσω μεταβολών της σύνθεσης του σχετικού 
χαρτοφυλακίου. 

στ. Η τήρηση του Ταμείου και η έγκαιρη είσπραξη των 
εσόδων του Οργανισμού. 

ζ. Η πληρωμή, ύστερα από έγκριση του Γ ενικού Διευθυ¬ 
ντή, των αποζημιώσεων, αμοιβών και δαπανών. 

η. Η επιμέλεια της μισθοδοσίας του προσωπικού του 
Οργανισμού. 

θ. Η τήρηση σχετικού αρχείου. 

6. ΤΜΗΜΑ ΠΛΗΡΟΦΟΡΙΚΗΣ ΚΑΙ ΣΤΑΤΙΣΤΙΚΗΣ 

Οι αρμοδιότητες του Τμήματος Πληροφορικής και Στα¬ 
τιστικής είναι οι εξής: 

α. Η μηχανοργάνωση των υπηρεσιών και δραστηριοτή¬ 
των του Οργανισμού και η παρακολούθηση των προγραμ¬ 
μάτων επεξεργασίας. 

β. Η στατιστική παρακολούθηση και παρουσίαση των 
δραστηριοτήτων του Οργανισμού. Υποβολή σχετικών πα¬ 
ρατηρήσεων και προτάσεων στον Πρόεδρο και Γενικό 
Διευθυντή κατά τακτά διαστήματα. 

γ. Η συγκέντρωση, αξιολόγηση και ταξινόμηση ηλεκτρο¬ 
νικής επεξεργασίας πληροφοριών και στατιστικών στοι¬ 
χείων που εκδίδονται από την ΕΣΥΕ, την ΤΡΑΠΕΖΑ ΤΗΣ 
ΕΛΛΑΔΟΣ, το ΜΗΚΥΟ, Τράπεζες, κ.λπ, σύμφωνα με το 
άρθρο 18 του Νόμου. 

δ. Ο έλεγχος της ακρίβειας και πληρότητας των συγκε¬ 
ντρωμένων πληροφοριών. 

ε. Η παρακολούθηση και ταξινόμηση των οικονομικών 
πληροφοριών του ημερήσιου και περιοδικού τύπου, καθώς 
και άλλων συναφών δημοσιευμάτων, αποφάσεων Υπουρ¬ 
γών Εθνικής Οικονομίας, Εμπορίου, Τραπέζης της Ελλά¬ 
δος κ.λπ., που έχουν σχέση με τις δραστηριότητες του 
Οργανισμού. 

στ. Η σύνταξη περιληπτικού σημειώματος ενημέρωσης 
του Γεν. Διευθυντή, σχετικού με τις συγκεντρούμενες 
πληροφορίες ή τις λαμβανόμενες αποφάσεις. 

ζ. Η συντήρηση των μηχανών γραφείου και λοιπού υλι¬ 
κού του Οργανισμού. 

η. Η τήρηση σχετικού αρχείου των υπηρεσιών του Τμή¬ 
ματος. 

III. ΥΠΟΚΑΤΑΣΤΗΜΑ ΘΕΣΣΑΛΟΝΙΚΗΣ 

Οι αρμοδιότητες του Υποκαταστήματος Θεσσαλονίκης 
είναι οι εξής: 

α. Η παροχή πληροφοριών και συμβουλών σε κάθε εν¬ 
διαφερόμενο εξαγωγέα. 

β. Η διαβίβαση της αίτησης, με σχετική εισήγηση, του 
ενδιαφερομένου στο Κεντρικό Κατάστημα και οι σχετικές 
ενέργειες μετά την έγκριση του Γενικού Διευθυντού ή του 
Αναπλ. Γεν. Διευθυντού ή του Δ.Σ., ανάλογα με το ύψος 
της ασφαλιζόμενης τιμολογιακής αξίας και σύμφωνα με 
τις σχετικές αποφάσεις του Δ.Σ. 

γ. Η υπογραφή Ασφαλιστηρίων Συμβολαίων μέχρι συ¬ 
γκεκριμένου ποσού τιμολογιακής αξίας, τα οποία προη¬ 
γουμένως θα έχουν εγκριθεί από τον Γ ενικό Διευθυντή ή 
τον Αναπλ. Γεν. Διευθυντή ή το Δ.Σ., σύμφωνα με σχετι¬ 
κές αποφάσεις του Δ.Σ. Από το Κεντρικό Κατάστημα της 
Αθήνας θα δίδεται ο αύξων αριθμός του Ασφαλιστηρίου 
Συμβολαίου για την εξασφάλιση της συνέχειας και το πρω¬ 
τότυπο του Συμβολαίου θα μεταβιβάζεται στην Αθήνα. 

ΑΡΘΡΟ 4 

ΠΡΟΣΩΠΙΚΟ ΤΟΥ Ο.Α.Ε.Π. 

Το προσωπικό του ΟΑΕΠ αποτελείται: 

1. Από τους απ' ευθείας από τον Οργανισμό προσλαμ¬ 
βανόμενους, σύμφωνα με τις εκάστοτε ισχύουσες διατά¬ 
ξεις. Το προσωπικό αυτό διακρίνεται στο κύριο και στο 
βοηθητικό προσωπικό. 

Το κύριο προσωπικό διακρίνεται στις εξής κατηγορίες: 

αα) Στην κατηγορία Α που περιλαμβάνει τους πτυχιού- 
χους Α.Ε.Ι. και γνωρίζοντες άρτια μία ή περισσότερες ξέ¬ 
νες γλώσσες. 

ββ) στην κατηγορία Β που περιλαμβάνει τους απόφοι¬ 
τους λυκείου και επαρκώς γνώστες μιας ξένης γλώσσας 
και 

γγ) το βοηθητικό προσωπικό (επιμελητής, δακτυλογρά- 
φος, οδηγός αυτοκινήτου). 

Για το παραπάνω προσωπικό προβλέπεται ειδικός κανο¬ 
νισμός υπηρεσιακής κατάστασης του προσωπικού, όπως 
προβλέπεται από το νόμο (άρθρο 10, παράγρ. 1 του ν. 

1796/88), που θα καταρτισθεί με ιδιαίτερη απόφαση. 

2. Από τους αποσπασμένους από την Τράπεζα της Ελ¬ 
λάδος και από άλλα ενδεχομένως στο μέλλον νομικά πρό¬ 
σωπα ιδιωτικού δικαίου του δημοσίου τομέα, υπαλλήλους, 
ειδικών για τα αντικείμενα της δραστηριότητας του 
Ο.Α.Ε.Π. ύστερα από έγκριση της σχετικής πρότασης του 
Δ.Σ. του Ο.Α.Ε.Π. από τον Υπουργό Εθνικής Οικονομίας 
και σύμφωνη γνώμη του αρμόδιου οργάνου του νομικού 


προσώπου, στο οποίο υπηρετεί ο υπάλληλος (άρθρο 10 
παράγρ. 2 του ν. 1796/88). 

β. Όλο το προσωπικό αξιολογείται από τον Γ ενικό Διευ¬ 
θυντή. Όσον αφορά ιδιαίτερα το αποσπασμένο προσω¬ 
πικό, κατά την αξιολόγηση λαμβάνονται υπόψη τα προ- 
βλεπόμενα και εφαρμοζόμενα στις Υπηρεσίες από τις 
οποίες προέρχεται. Αντίγραφο της αξιολογικής κρίσεως 
διαβιβάζεται στον Οργανισμό ή Υπηρεσία, από την οποία 
έχει αποσπαστεί ο υπάλληλος. 

Σε περίπτωση που το έργο υπαλλήλου δεν ανταποκρί- 
νεται στις ιδιαίτερες απαιτήσεις του Οργανισμού, με έγ¬ 
γραφο του Γενικού Διευθυντή ζητείται η αντικατάστασή 
του. 

γ. Το προσωπικό κατανέμεται και μετακινείται στα Τμή¬ 
ματα με απόφαση του Γενικού Διευθυντή. 

Με όμοια απόφαση του Γ ενικού Διευθυντή τοποθετού¬ 
νται οι Προϊστάμενοι των Τμημάτων του Οργανισμού. 

δ. Το προσωπικό οφείλει να τηρεί εχεμύθεια και να μη 
παρέχει πληροφορίες σε υπηρεσίες ή ιδιώτες χωρίς την 
έγκριση του Γενικού Διευθυντή. 

ΑΡΘΡΟ 5 

Από τις διατάξεις της απόφασης αυτής δεν προκαλείται 
δαπάνη σε βάρος του Τακτικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Φεβρουάριου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΠΑΠΑΝΤΩΝΙΟΥ 
-♦- 

Α ριθ. 2008440/1297/0023 (2) 

Καθορισμός επιτοκίων έντοκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«περί εκδόσεως έντοκων γραμματίων». 

2. Τις διατάξεις των άρθρων 1 και 4 του Ν. 1266/1982 
«περί οργάνων ασκήσεως της νομισματικής πιστωτικής και 
συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθ. 2005050/847/0023/24.1.1994 «Καθορισμός 
Επιτοκίων εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή απόφαση Πρωθυπουργού και Υπουργού 
Οικονομικών αριθ. Γ.Υ. 5246/14.10.1993/ΦΕΚ 829/Β/ 
20.10.1993 «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασί¬ 
ζουμε: 

1. Ορίζουμε το επιτόκιο των ετήσιων εντόκων γραμμα¬ 
τίων Ν.Δ. 3745/57 που θα εκδοθούν ή θα ανανεωθούν 
από 9 Φεβρουάριου 1994 σε 19,50%. 

Γ ια τα έντοκα γραμμάτια τρίμηνης και εξάμηνης διάρ¬ 
κειας ισχύει η προηγούμενη απόφασή μας αριθ. 2005050/ 
847/0023/24.1.1994. 

2. Επίσης για τα άληκτα έντοκα γραμμάτια και για το 

χρονικό διάστημα από την πιο πάνω ημερομηνία 
(9.2.1994) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικ. έτους 
1994, το ύψος της οποίας δεν μπορεί να προσδιοριστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Φεβρουάριου 1994 

Ο ΥΦΥΠΟΥΡΓΟΣ 

ΔΗ ΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. Υ4δ/οικ. 1595 (3) 

Σχετικά με μετάβαση Ελλήνων ασθενών στο εξωτερικό για 
μεταμόσχευση. 

Ο ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1383/33 (ΦΕΚ 106/83 τ. Α ) 
«Αφαιρέσεις και μεταμοσχεύσεις ανθρωπίνων ιστών και 
οργάνων». 

2. Τις αριθ. Α2γ/5118/92 (ΦΕΚ 708/92 τ. Β') και Υ4δ/ 
7778/93 (ΦΕΚ 571/93 τ. Β') υπουργικές αποφάσεις «χο¬ 
ρήγηση άδειας λειτουργίας σε Μονάδες Μεταμοσχεύ¬ 
σεων που πληρούν τις προϋποθέσεις». 

3. Το γεγονός ότι με τις αριθ. Α1/349/28.11.1986 και 
Α1/361/28.11.1986 (ΦΕΚ 845/86 τ. Β’) κοινές υπουργι¬ 
κές αποφάσεις δεν ρυθμίζονται θέματα μετάβασης στο 
εξωτερικό για μεταμοσχεύσεις. 

4. Το αριθ. 455/93 Π.Δ. «Διορισμός Υπουργών Αναπλη¬ 
ρωτών Υπουργών και Υφυπουργών», αποφασίζουμε: 

Ορίζουμε ότι: 

1. Σε εξαιρετικές περιπτώσεις λόγω της σοβαρότητας 
της κατάστασης του ασθενούς εγκρίνεται η μετάβαση στο 
εξωτερικό μετά από βεβαίωση που θα χορηγείται από ένα 
Δ/ντή Μεταμοσχευτικού Κέντρου αντίστοιχης ειδικότητας 
στην οποία να αιτιολογείται πλήρως και αναλυτικά ότι η αι- 
τουμένη μεταμόσχευση δεν είναι δυνατόν να αντιμετωπι- 
σθεί στην Ελλάδα στον κρίσιμο για την περίπτωση χρόνο. 

2. Επίσης εγκρίνεται η μετάβαση στο εξωτερικό και 
στην περίπτωση που ο ασθενής ειδοποιηθεί από Μεταμο- 
σχευτικό Κέντρο Εξωτερικού ότι βρέθηκε κατάλληλο μό¬ 
σχευμα γΓ αυτόν (συμβατό) το οποίο όμως για διαφόρους 
λόγους δεν μπορεί να μεταφερθεί σε Μεταμοσχευτικό 
Κέντρο της Ελλάδας. 

3. Ο προμεταμοσχευτικός έλεγχος στο εξωτερικό δεν 
μπορεί να υπερβαίνει τον ένα μήνα. 

Η αριθ. Α2γ/οικ. 5665/92 εγκύκλιος παύει να ισχύει με 
την δημοσίευση της παρούσας απόφασης. 

Η απόφαση αυτή δεν επιβαρύνει τον Κρατικό Προϋπο¬ 
λογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΚΡΕΜΑΣΤΙΝΟΣ 


Αριθ. Υ4α/619 (4) 

Τροποποίηση και συμπλήρωση εσωτερικού κανονισμού 
λειτουργίας του Ωνασείου Καρδιοχειργουργικού Κέ¬ 
ντρου. 

Ο ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 13 και 15 του Ν. 2012/92 
«Κύρωση συμβάσεων μεταξύ του Ελληνικού Δημοσίου και 
του Ιδρύματος «ΚΟΙΝΩΦΕΛΕΣ ΙΔΡΥΜΑ ΑΛΕΞΑΝΔΡΟΣ Σ. 
ΩΝΑΣΗΣ» και ίδρυση νομικού προσώπου ιδιωτικού δικαίου 
με την επωνυμία «ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕ¬ 
ΝΤΡΟ» (ΦΕΚ 28/Α/27.2.1992). 

2. Την απόφαση της αριθ. 55/18.11.1993 Συνεδριά- 
σεως του Διοικητικού Συμβουλίου του Ω.Κ.Κ. και το συ¬ 
μπληρωματικό έγγραφο της 13.1.1994 του Γενικού Δ/ντή 
αυτού. 

3. Την Υ4α/11432/8.12.1993 προηγούμενη απόφασή 
μας, αποφασίζουμε: 

1. Η Υ4α/11432/93 απόφασή μας «έγκριση αναμορφώ- 
σεως Εσωτερικού Κανονισμού λειτουργίας του Ω.Κ.Κ.», 
τροποποιείται και συμπληρώνεται ως εξής: 

Στο άρθρο 8 μετά το τέλος της παρ. (α4) η πρόταση δια¬ 
τυπώνεται ως εξής: 

Συνιστώνται εκατόν τριάντα (130) θέσεις ιατρών ΤΙ Π οι 
οποίες κατανέμονται κατά ιατρική ειδικότητα και ιεραρ¬ 
χική βαθμίδα ως εξής: 

Στο άρθρο 10 η παρ. 10.1 διατυπώνεται ως εξής: 

10.1. Τμήμα Διοικητικού: Εκατόν δέκα εννέα (119) θέ¬ 
σεις και το εδάφιο «Γραφείο Γραμματείας» τριάντα τρεις 
(33) θέσεις κατανεμημένες ως εξής: διατυπώνεται στο 
ορθό: 

Γ ραφείο Γ ραμματείας: πενήντα εννέα (59) θέσεις κατα¬ 
νεμημένες ως εξής: 

Κατά τα λοιπά ισχύει η ανωτέρω αναφερομένη απόφασή 
μας. 

2. Απ' τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1994 

Ο ΥΠΟΥΡΓΟΣ ; 

ΔΗΜΗΤΡΙΟΣ ΚΡΕΜΑΣΤΙΝΟΣ 

- + - 

Αριθ. ΔΥ13β/οικ. 2808 (5) 

Ενεργείς εφημερίες Χημικών, Βιοχημικών, Κλινικών - Χη¬ 
μικών και Βιολόγων. 

Ο ΥΠΟΥΡΓΟΣ ΥΓΕΙΑΣ, 

ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 88 του Ν. 2071/92 Εκσυγ¬ 
χρονισμός και Οργάνωση Συστήματος Υγείας. 

2. Τις διατάξεις της παρ. 4 του άρθρου 17 του Ν. 

1505/84 και του άρθρου 7 του Ν. 1810/88. 

3. Τις υπηρεσιακές ανάγκες, αποφασίζουμε: 

Α. Εγκρίνουμε την καθιέρωση εργασίας με αμοιβή, πέ- 

ραν της υποχρεωτικής, για το χρονικό διάστημα από 
1.9.94 μέχρι 31.12.94 για τους χημικούς, βιοχημικούς, 
κλινικούς - χημικούς και βιολόγους ως εξής: 

1. ΑΘΗΝΑΣ - ΠΕΙΡΑΙΑ - ΘΕΣ/ΝΙΚΗΣ 

α) Οι χημικοί, βιοχημικοί, κλινικοί - χημικοί και βιολόγοι 
μπορούν να πραγματοποιούν μέχρι οκτώ (8) εφημερίες το 
μήνα, ανάλογα με τις ανάγκες των διαφόρων τμημάτων. 

β) Η ενεργός εφημερία γίνεται σε 16 1/2 ώρες συνεχή 
υπηρεσία τις εργάσιμες ημέρες και 24ωρη Σάββατα, Κυ¬ 
ριακές και αργίες, η δε αποζημίωση ορίζεται σύμφωνα με 
τις διατάξεις της παρ. 4 του άρθρου 17 του Ν. 1505/84 και 
του άρθρου 7 του Ν. 1810/88. 

2. ΕΠΑΡΧΙΑΣ 

α) Στους χημικούς, βιοχημικούς, κλινικούς - χημικούς 
και βιολόγους που υπηρετούν σε Νοσηλευτικά Ιδρύματα 
της Επαρχίας επιτρέπεται η καταβολή αποζημίωσης μέχρι 
δέκα (10) εφημεριών το μέγιστο κατά μήνα. 

β) Σ’ όσα Επαρχιακά Νοσοκομεία υπηρετούν ένα ή δύο 
άτομα των αναφερομένων ειδικοτήτων κατά τμήμα, επι¬ 
τρέπεται η καταβολή αποζημίωσης για εφημερίες μέχρι 
του ύψους των ακαθαρίστων αποδοχών τους. 

γ) Η ενεργός εφημερία γίνεται σε 16 1/2ώρη συνεχή 
υπηρεσία τις εργάσιμες ημέρες και 24ωρη Σάββατ, Κυρια¬ 
κές και αργίες, η δε αποζημίωση ορίζεται σύμφωνα με τις 
διατάξεις της παρ. 4 του άρθρου 17 του Ν. 1505/84 και 
του άρθρου 7 του Ν. 1810/88. 

Β. ΕΞΑΙΡΕΣΕΙΣ 

α) Σ’ όσους χημικούς, βιοχημικούς, κλινικούς-χημικούς 
και βιολόγους συμμετέχουν σε εργαστήρια Νοσοκομείων 
που λειτουργούν ομάδες μεταμόσχευσης οργάνων, ανε¬ 
ξάρτητα από το τμήμα που ανήκουν, επιτρέπεται η κατα¬ 
βολή αποζημίωσης για ενεργείς εφημερίες μέχρι του 
ύψους των ακαθάριστων αποδοχών τους. 

β) Επιτρέπεται η καταβολή αποζημίωσης μέχρι δέκα 
(10) εφημερίες το μήνα σε χημικούς, βιοχημικούς, κλινι¬ 
κούς - χημικούς και βιολόγους, που εργάζονται σε τμή¬ 
ματα που υπηρετούν μέχρι και τρία (3) άτομα των παρα¬ 
πάνω ειδικοτήτων. Στην περίπτωση αυτή και εφ’ όσον ο 
μήνας έχει 31 ημέρες, επιτρέπεται η καταβολή αποζημίω¬ 
σης για μία (1) εφημερία, επιπλέον των δέκα (10) την 
οποία θα πραγματοποιεί εκ περιτροπής το υπηρετούν 
προσωπικό. 

Γ. ΓΕΝΙΚΕΣ ΡΥΘΜΙΣΕΙΣ 

Οι ενεργείς εφημερίες είναι υποχρεωτικές για τις ανα- 
φερόμενες κατηγορίες προσωπικού (άρθρο 88 του Ν. 
2071 /92), η δε αποζημίωση σε καμιά περίπτωση δεν μπο¬ 
ρεί να υπερβαίνει τα όρια που θέτει το άρθρο 104 του Συ¬ 
ντάγματος. 

Σ’ όσα τμήματα ή μονάδες υπηρετούν πάνω από τέσ¬ 
σερα (4) άτομα των αναφερομένων ειδικοτήτων, ο αριθ¬ 
μός των ενεργών εφημεριών που μπορούν να πραγματο¬ 
ποιούν κατά τις ημέρες Σάββατα και Κυριακή, δεν μπο¬ 
ρούν να είναι ανώτερες των τεσσάρων (4) κάθε μήνα για 
κάθε άτομο. 

Οι ειδικευόμενοι Μικροβιολόγοι γιατροί, κατά το χρο¬ 
νικό διάστημα της εκπαίδευσης στο Βιοχημικό Εργαστή¬ 
ριο εφημερεύουν γι’ αυτό. 

Για όσο χρονικό διάστημα δεν υπάρχουν ειδικευόμενοι 
Μικροβιολόγοι μπορούν οι χημικοί, βιοχημικοί, κλινικοί - 
χημικοί και βιολόγοι του τμήματος να πραγματοποιούν 
αριθμό ενεργών εφημεριών μέχρι του ύψους των ακαθάρι¬ 


στων τακτικών αποδοχών τους. Τα ανώτατα όρια πραγμα¬ 
τοποίησης ενεργών εφημεριών σε καμμία περίπτωση δεν 
εξαντλούνται υποχρεωτικά, αλλά αποτελούν το πλαίσιο 
μέσα στο οποίο μπορούν να κινηθούν τα Διοικητικά Συμ¬ 
βούλια, μετά από εισήγηση προς αυτά του Δ/ντή του Τρή¬ 
ματος του Τομεάρχη και της Επιστημονικής Επιτροπής. 

Η ενεργός εφημερία νοείται και αποζημιώνεται, όπως 
προβλέπεται από τις ισχύουσες διατάξεις μόνο για το προ¬ 
σωπικό που παραμένει στη θέση του όλες τις ώρες, που 
προβλέπονται πιο πάνω. 

Ο μηνιαίος προγραμματισμός των ενεργών εφημεριών 
θα εγκρίνεται εκ των προτέρων από το Δ.Σ. των Νοσοκο¬ 
μείων και θα κοινοποιείται στους ενδιαφερομένους και τις 
οικείες Νομαρχίες. 

Οι πίνακες του εφημερεύοντος προσωπικού θα αναρ- 
ρτώνται στην είσοδο των Νοσοκομείων για το σύνολο των 
εφημεριών και σε κάθε τομέα για τις μονάδες του. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού των Νοσοκομείων 
ύψους 655.000.000 δρχ. ετησίως. 

Για την ανωτέρω δαπάνη υπάρχει εγγεγραμμένη σχε¬ 
τική πίστωση στους προϋπολογισμούς των Νοσοκομείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1994 

Ο ΥΠΟΥΡΓΟΣ 

Δ. ΚΡΕΜΑΣΤΙΝΟΣ 


Αριθ. Υ7/2 


♦ 


( 6 ) 


Ορισμός ιατρικών ειδικοτήτων που μπορούν να ειδικευ- 
θούν γιατροί του Ε.Σ.Υ. 


Ο ΥΠΟΥΡΓΟΣ ΥΓΕΙΑΣ, 

ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Έχοντας υπόψη: 

1. Τις διατάξεις της παρ. 2 του άρθρου 82 του Ν. 
2071/92 «Εκσυγχρονισμός και Οργάνωση Συστήματος 
Υγείας» (ΦΕΚ Α'123/92). 

2. Την με αριθ. Α4/4319/6.8.92 (ΦΕΚ Β' 549/4.9.92) 
Υπουργική Απόφαση. 

3. Την με αριθμ. ΔΥ3α/οικ. 850/25.10.93 Κοινή Από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων για ανάθεση αρμοδιο¬ 
τήτων στον Υφυπουργό Υγείας, Πρόνοιας και Κοινωνικών 
Ασφαλίσεων, αποφασίζουμε: 

I. Συμπληρώνουμε την με αριθ. Α4/4319/6.8.92 
Υπουργική Απόφαση και ορίζουμε ότι οι γιατροί του κλά¬ 
δου ιατρών του Ε.Σ.Υ. μέχρι και το βαθμό του Επιμελητή 
μπορούν να ειδικευθούν, για δεύτερη ειδικότητα, στην ει¬ 
δικότητα της Αιματολογίας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1994 


Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 


ι 

Ε Θ ΝΙΚΟ Τ ΥΠΟΓΡΑΦ ΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

ΚαποδιστρΙου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΟΠ 
5234312 

λειτουργούν καθημερινά από Θ.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 



Τιμές κα τά τεύχος τ η ς ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 

Β' 


» 

30.000 

» 

1.500 

Υ) 

» 

» 

» 

Γ 


» 

10.000 

» 

500 

δ) 

» 

» 

» 

Δ' 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ & Βιομ. Ιδ. 

» 

10.000 

» 

500 

θ) 

ι) 

» 

» 

» 

Αν. 

Ειδικού Δικαστηρίου 

» 

3.000 

» 

150 

» 

» 

» 

Α.Ε 

& Ε.Π.Ε. 

» 

200.000 

» 

10.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100 000 

» 

5.000 


Πληροφορίες: τηλ. 52.48.320 
















